Video: ŉ Haarsny binne 47 sekondesSkermgreep uit die video ŉ Goeie haarstyl kan mens sommer dadelik beter laat voel. Haarstilering is ŉ kuns en dit neem dus baie geduld om hare goed te sny. ŉ Haarkapper van Griekeland sny egter sy kliënte se hare in minder as ŉ minuut! Konstantinos Koutoupis van Athene het ŉ Guinness-wêreldrekord opgestel vir die vinnigste haarsny met ŉ knipper. In die video spring hy weg en hou aan met knip totdat hy tevrede is. Hy gooi sy hande in die lug op 47,17 sekondes. Beoordelaars het die haarlengte gemeet en bevestig dat die werk behoorlik gedoen is. Kykers is verstom oor die akkuraatheid waarmee Koutoupis die hare gesny het. “Goeie werk!” skryf een persoon in die kommentaar. “Dis amptelik – hulle het dit selfs met ŉ liniaal gemeet!” skryf nog iemand. Daar is egter talle kykers wat meen die haarsny is nie baie netjies nie. “Ek dog mens moet uiteindelik mooi lyk? Die ou wie se hare gesny is lyk nie eers gelukkig nie!” Guinness-wêreldrekords het in die video ook beeldmateriaal ingesluit van ŉ tiener wat met die langste hare gespog het. Keito Kawahara van Japan se hare was 155,5 cm lank voor sy dit afgesny het. Die lokke is gebruik vir pruike vir kinders. Need a quick trim? How about a 45 second trim? ????‍♂️ pic.twitter.com/DqeokLazg2 — Guinness World Records (@GWR) September 4, 2022